Diari Oficial de la Generalitat Valenciana


Sumari del DOGV 8559, del 30-05-2019 (2019/5477)

Extracte de la Resolució de 21 de maig de 2019, del rector, per la qual es convoquen les beques del programa «València Coopera 2019», destinat a l'alumnat i titulats en els cursos 2017/2018 i 2018/2019 de la Universitat Politècnica de València, per a la realització de pràctiques, treballs de fi de grau i tesines de màster vinculats a projectes de cooperació impulsats per les organitzacions no governamentals de desenvolupament.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8559

Data del DOGV
:   30-05-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/5477


Data del document
:   21-05-2019

Organisme emissor
:   Universitat Politècnica de València

Tipus de document
:   Extracte

Descriptors 

:   * ajuda pública

Extracte de la Resolució de 21 de maig de 2019, del rector, per la qual es convoquen les beques del programa «València Coopera 2019», destinat a l'alumnat i titulats en els cursos 2017/2018 i 2018/2019 de la Universitat Politècnica de València, per a la realització de pràctiques, treballs de fi de grau i tesines de màster vinculats a projectes de cooperació impulsats per les organitzacions no governamentals de desenvolupament. [2019/5477]  
  
  
BDNS (identif.): 457869.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual es pot consultar en la base de dades nacional de subvencions:  
http://www.pap.minhap.gob.es/bdnstrans/index  
  
Primer. Beneficiaris  
La persona sol·licitant ha d'estar matriculada en una titulació de grau de la UPV, primer cicle, segon cicle, o de màster oficial, durant el període en què se sol·licita i s'executa; o haver finalitzat aquests estudis en el curs 2017/2018 o 2018/2019.  
  
Resta exclòs l'alumnat de doctorat, de títols propis (matrícules del CFP) o d'intercanvi acadèmic (Erasmus, Sèneca, etc.).  
  
Segon. Finalitat  
Permetre a l'alumnat posar en pràctica els coneixements adquirits durant la seua formació acadèmica en col·laboració amb entitats i institucions les finalitats de les quals siguen l'eradicació de la pobresa i la desigualtat.  
  
Tercer. Bases reguladores  
Accessibles en http://www.upv.es/entidades/CCD/infoweb/ccd/info/996319normalc.html  
  
Quart. Import  
Amb caràcter general, l'ajuda econòmica finançada sota el programa València Coopera és la següent:  
- Borsa de viatge (bitllets de transport, vacunes i visats): 1.000 euros  
- Ajuda per a allotjament i manutenció: 400 euros al mes, per cada mes d'estada d'acord amb cada plaça, tal com es detalla en l'annex I.  
  
- Segur mèdic no farmacèutic  
  
Cinqué. Termini de presentació de sol·licituds  
El termini de lliurament de sol·licituds signades comença el mateix dia de la publicació de l'extracte de la convocatòria en el DOGV i finalitza l'11 de juny de 2019, a les 14.00 h.  
En el cas que queden places desertes després de la resolució del primer termini, el CCD en pot obrir un segon per a la presentació de sol·licituds de les distintes vacants entre les 9.00 h del 10 de juliol i les 23.59 h del 17 de juliol de 2019.  
  
València, 21 de maig de 2019.- El rector: Francisco José Mora Mas.